Seoses puu otsa minemisega, juhtus  mul üks väga tõsine tööõnnetus. Pere 20 oli igati hea pere. Suur ja tugev, kuid nad tegin 25. mai paiku kuppe, mis ma kõik ära murdsin. Kollaste mesilaste omadus, kui laiendad taru piisavalt ja murrad kupud är,a siis uusi kohe ei tehta. 6. juunil olid nad mulle täiesti ootamatult puu otsas. Emamesilase, kelle ma taru eest kinni püüdsin, panin puuri. Valisin endale sobiva koha, kuhu tahtsin, et sülem kobarduks ja riputasin puuri sinna samasse. 5 minutiga hakkasid mesilased ema juurde kobarduma. Päris suur  sülem sai jälle kasti pandud. Ma isegi ei viinud sülemit jahedasse vaid jätsin nad sama koha peale puu alla, kus nad kasti ronisid. Kasti jäi lahti, selle sees 4 valmisraami ja nad said sisse välja lennata, mida nad rõõmsalt ka tegid. Edasi võtsin ette põhipere, kust see sülem tuli.